Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 621

h) biztosítja a szükséges támogatást a távközlésfejlesztési tanácsadó csoport részére, és minden évben jelentést tesz a Tagállamoknak, a Szektortagoknak és a Tanácsnak munkájának eredményeiről. PP-98 Az igazgató kollegiálisan együttműködik a többi választott tisztségviselővel annak biztosítása érdekében, hogy erősödjön az Egyesület katalizátor szerepe a távközlés fejlesztésének ösztönzésében, és megteszi a szükséges intézkedéseket az érintett Iroda igazgatójánál a megfelelő eljárás kezdeményezésére, ideértve az érintett Szektor tevékenységéről szóló tájékoztató ülések összehívását. PP-98 Az érintett Tagállamok kérésére az igazgató a többi Iroda igazgatója, és szükség szerint, a főtitkár segítségével tanulmányozza az érintett Tagállamok nemzeti távközlési problémáit, és ebben tanácsot ad; ha a műszaki alternatívák összehasonlításáról van szó, a gazdasági tényezőket figyelembe lehet venni. Az igazgató a Tanács által jóváhagyott költségvetés keretén belül választja ki a Távközlésfejlesztési Iroda műszaki és adminisztratív személyzetét. A személyzet kinevezését a főtitkár az igazgatóval egyetértésben végzi. A kinevezésre vagy elbocsátásra irányuló végső döntés a főtitkárt illeti meg. PP-98 (HATÁLYON KÍVÜL HELYEZVE)

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes